CELEX: 62008CN0578
Language: mt
Date: 2008-12-29 00:00:00
Title: Kawża C-578/08: Talba għal deċiżjoni preliminari mressqa mir-Raad van State (L-Olanda) fid- 29 ta' Diċembru 2008 — Rhimou Chakroun vs Minister van Buitenlandse Zaken

7.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/16
            
         Talba għal deċiżjoni preliminari mressqa mir-Raad van State (L-Olanda) fid-29 ta' Diċembru 2008 — Rhimou Chakroun vs Minister van Buitenlandse Zaken
   (Kawża C-578/08)
   (2009/C 55/26)
   Lingwa tal-kawża: L-Olandiż
   Qorti tar-rinviju
   Raad van State (L-Olanda)
   Partijiet fil-kawża prinċipali
   
      Rikorrent: Rhimou Chakroun
   
      Konvenut: Minister van Buitenlandse Zaken
   Domandi preliminari
   
               1)
            
            
               Il-frażi “jirrikorri għas-sistema ta' għajnuna soċjali” li tinsab fl-ewwel sentenza tal-Artikolu 7(1)(c) tad-Direttiva tal-Kunsill 2003/86/KE (1), tat-22 ta' Settembru 2003, dwar id-dritt għal riunifikazzjoni tal-familja, għandha tiġi interpretata fis-sens li tippermetti li Stat Membru jadotta leġiżlazzjoni fir-rigward tar-riunifikazzjoni tal-familja li tirrifjuta r-riunifikazzjoni lil sponsor li jkun ipprova li għandu riżorsi stabbli u regolari li huma suffiċjenti biex jipprovdi għall-bżonnijiet tiegħu stess u dawk tal-membri tal-familja tiegħu, iżda li, minħabba l-livell tad-dħul tiegħu, jista' xorta jitlob assistenza speċjali fil-każ ta' spejjeż partikolari u stabbiliti b'mod individwali bħala neċessarji għall-għajxien tiegħu, tnaqqis mit-taxxa mogħtija minn awtoritajiet lokali skont id-dħul, jew miżuri ta' appoġġ għad-dħul fil-kuntest tal-politika minimali komunali (minimabeleid)?
            
         
               2)
            
            
               Id-Direttiva tal-Kunsill 2003/86/KE, tat-22 ta' Settembru 2003, dwar id-dritt għal riunifikazzjoni tal-familja, u partikolarment l-Artikolu 2(d) tagħha, għandha tiġi interpretata fis-sens li din id-dispożizzjoni tipprekludi leġiżlazzjoni nazzjonali li, għall-applikazzjoni tal-kundizzjonijiet tad-dħul tal-ewwel sentenza tal-Artikolu 7(1)(c), tagħmel distinzjoni skont jekk ir-rabtiet familjari kinux jeżistu qabel jew wara d-dħul fit-territorju tal-persuna li tirrisjedi fl-Istat Membru?
            
         
      (1)  Direttiva tal-Kunsill 2003/86/KE tat-22 ta' Settembru 2003 dwar id-dritt għal riunifikazzjoni tal-familja (ĠU L 251, p. 12).